procesaur/Wiki.mk huggingface dataset:
Саша Барон Коен

Саша Барон Коен (роден 13 октомври 1971 во Сари, Англија) добитник на BAFTA, номиниран за ''Emmy'' Англискиот комичар кој е познат по своите успешни комични ликови Али Џи (MC и гангстер), Борат (казахстански репортер) и Бруно (стереотипен австриски (геј) моден репортер).
1 Заднина
Барон Коен е роден во Стејнс во Сари во Еврејско семејство од средната класа, вториот од трите сина на Џералд и Даниела Барон Коен. Татко му е сопственик на продавница за машка облека во Пикадили а по потекло е од Велс, додека пак неговата мајка е од потекло од Израел. Тој учеше во Хабердаршкото училиште за момчиња, приватно училиште во Елстри а потоа замина да студира историја во Хрисовиот Колеџ, Кембирџ. Во Кембриџ, тој глумеше во претстави како ''Сирано де Бержерак'' и ''Виолинист на покривот''. Тој исто така беше активен член на Еврејското младинско движење, ''Habonim Dror''. Саша Барон Коен настапуваше со драмскиот клуб ''Cambridge Footlights'', иако помалку беше активен во клубот отколку неговиот долгогодишен соработник Ден Мазер и не беше толку ангажиран во нивните поголеми ревии. Барон Коен ја напиша историската теза за универзитетот во Кембриџ во врска со Улогата на Евреите во ''Американското Движење за Цивилни права''.
Тој е свршен со Австралијанската глумица Исла Фишер. Парот планира да се венча во традиционална Еврејска церемонија. Фишер се заколна на преобратување во Јудаизам пред венчавката и го доби благословот на Коеновите родители
Барон Коен е втор братучед на Универзитетски професор во Кембриџ по Развојна Психопатологија - Симон Барон-Коен.
2 Рана кариера
Во 1994 ''Channel 4'' бараше замена за нивниот серијал ''The Word'' (Светот) и објави отворен повик за нови презентери. Барон Коен им испрати касета преправен во ликот Кристо, фиктивен телевизиски репортер од Албанија (на кој лик делумно беше заснован и Борат, од Казахстан), тоа му го привлече вниманието на еден од продуцентите кој го зеде предвид. Барон Коен се истакна работејќи за телевизиска компанија основано во Свиндон. Неговата прва филмска улога беше негде во тоа време.
Албертов парк (Окленд)

Албертов парк (анг. ''Albert Park'') е градски парк на рид во центарот на Окленд, Нов Зеланд кого го обиколуваат улиците Велсли Стрит Ист, Принцес Стрит, Бовен Евењу и Киченер Стрит. Од влезот на аголот на Боуен Ев. и Киченер Стр., се издигаат патеки меѓу ендемски дрва кон големиот рамен простор на врвот на ридот, каде има формална градина со фонтана, скулптури, топови и орнаментални цветни леи.
Северно од фонтаната од леано железо (1881) се наоѓа бронзена статуа на Кралицата Викторија (1897); јужно се наоѓа оркестарска естрада (Џејмс Слејтор, 1901). Во орнаменталните градини, близу излезот на Принцес Стрит има голем цветен часовник направен во 1953 со помош на донацијата на Роберт Лејдло, основачот на ланецот стоковни куќи Фармерс. Овој излез е директно спроти главниот влез на Оклендскиот универзитет, кого го краси саат-кула.
Паркот содржи и други уметнички дела и паметници, како мермерен паметник на Бурската војна и статуа на Сер Џорџ Греј (1904), преместена на ова место од пред Градскиот дом (''Auckland Town Hall'').
Паркот зафаќа голем дел од поранешната „Албертова касарна“, една од најстарите европски воени утврдувања во земјата, која пак била израдена на местото на претходно „па“ (маорско утврдување) по име Те Хоротиу. Во 1880-тите касарната била преуредена во градски парк. Ридот првобитно имало прекрасен поглед на градот и пристаништето. Денес, од ридот се гледаат само згради, но најголемиот дел од нив се затскриени од веќе високо израснатите дрва. Дел од ѕидот на тврдината може да се види вон паркот, на кампусот на факултетот.
Интересно е да се спомене дека ридот на Албертовиот парк во себе содржи подземни тунели со вкупна должина од околу 4.8 км. Овие тунели се изградени во 1941 како скривници, но истите биле запечатени по војната, и така заборавени. Планирано е тунелите да се користат како туристичка атракција, но не се знае дали овој план ќе се реализира.
Ридот на Албертовиот парк е еден од најстарите вулкани во Оклендското вулканско подрачје, чија ерупција датира пред помеѓу 60.000 и 140.000 години.
1 Галерија
Флуор

Флуор (од латински ''fluere'', со значење ''да тече'') — хемиски елемент со симбол F и атомски број 9. Атомскиот флуор е едновалентен и е хемиски најреактивниот и најелектронегативниот од сите елементи. Во својата елементарна изолирана (чиста) форма, флуорот е отровен, блед, жолто-зелен гас со хемиска формула F<sub>2</sub>. Како и другите халогени елементи, молекуларниот флуор е многу опасен; тој причинува неколку видови хемиски изгореници при контакт со кожата.
Релативната голема електронегативност и малиот атомски полупречник му даваат на флуорот интересни сврзувачки својства, особено во хемиските врски кои ги образува со јаглеродот.
1 Важни одлики
Чистиот флуор (F<sub>2</sub>) — корозивен бледожолт гас кој е моќно оксидационо средство. Тој е најреактивниот и најелектронегативниот од сите хемиски елементи, и брзо формира соединенија со повеќето други елементи. Флуорот исто така може да се сврзува со инертните гасови криптон, ксенон и радон. Дури и во темни, ладни услови, флуорот реагира експлозивно со водородот. Тој е толку реактивен што стаклото, металите, па и водата, како и некои други супстанци, горат со светол пламен
во проток од флуорски гас. Флуорот е премногу реактивен за да се најде во елементарна форма и има таков афинитет кон повеќето елементи, вклучувајќи го и силициумот, што не може ни да се подготви ни да се чува во стаклени садови. На влажен воздух тој реагира со водата и ја формира исто така опасната флуороводородна киселина.
Во водени раствори флуорот обично се наоѓа како флуориден јон, F<sup>-</sup>, иако HF е толку слаба киселина што мали количества од неа се присутни во секој воден раствор на флуорид при речиси неутрална pH вредност. Други форми се флуоро-комплексите, како што се [FeF<sub>4</sub>]<sup>-</sup> или, пак, H<sub>2</sub>F<sup>+</sup>.
Флуоридите се соединенија што го комбинираат флуорот со некои позитивно наелектризирани честички. Тие често се состојат од кристални јонски соли. Соединенијата на флуорот со металите се меѓу најстабилните соли.
2 Добивање
Елементарниот флуор се добива индустриски по Муасановиот процес: електролиза на анхидирдна HF во кој процес KHF<sub>2</sub> се раствора за да овозможи доволно јони за овозможување на спроводливоста во (формирање на електролит).
Во 1986, подготвувајќи се за конференција по повод 100-годишнината од откривањето на флуорот, Карл Христе го открил чисто-хемискиот метод за подготовка на флуор, во кој на 150 °C меѓу себе реагираат раствор на K<sub>2</sub>MnF<sub>6</sub> во анхидридна HF и раствор на SbF<sub>5</sub>. Реакцијата е следна:
2K<sub>2</sub>MnF<sub>6</sub> + 4SbF<sub>5</sub> → 4KSbF<sub>6</sub> + MnF<sub>2</sub> + F<sub>2</sub>
Ова не е практична синтеза, туку демонстрира дека електролизата не е неопходна.
Џорџ Стивенсон

Џорџ Стивенсон (англиски:''George Stephenson'') ( - ), роден во Вајлам 15 км северно од Њукасл (англиски:''Newcastle''), англиски инженер – пронаоѓач.
Син на сиромашен рударски работник, но со упорност се здобива со образование на инженер и почнува неговата пронаогачка кариера.
Во Килингворт 1815 ја изумува првата сигурносна лампа за рудници во исто време како и Хамфри Дејви (англиски:''Humphry Davy'') но со различен принцип.
Наградата добиена од овој изум ја вложува во работилница за парни локомотиви во местото Њукасл (англиски:Newcastle).
Во 1814 година ја конструира првата употреблива парна локомотива наречена „Блушер“ (англиски:''Blucher-Blücher''), ги воведува челичните шини наместо дрвените.
Во 1821 година ја гради првата јавна железничка пруга во светот на линијата Стоктон – Дарлингтон (''Stockton - Darlington'')
Во 1823 година ја основа првата фабрика за локомотиви во Њукасл.
Во 1829 година на натпреварот на пругата на релацијата Ливерпул – Манчестер (англиски:''Liverpool - Manchester'') која е за првпат со сите потребни сигнализации, каде неговата локомотива „Ракета“ (англиски:''Rocket'') постигнува дотогаш најголема брзина од 30 миљи на час или 48.28032 километри на час и можност да повлече товар од 13.000 килограми.
Неговиот син Роберт Стивенсон кој го продолжува конструкторскиот дух на таткото, е познат творец и градител на мостови со цевкаста конструкција.
2 Поврзано
* Блихер (локомотива)
* Ракета (рокомотива)
2 Поврзано
* Парна локомотива
* Парен котел
Хоби

Хоби (множина: ''хобија'') — забавна дејност во слободното време.
1 Потекло на поимот
Во средниот век, соколарството било многу популарен начин за минување на времето (што може уште и да се нарече ''хоби'') и од сите птици кои се користеле за тоа, евроазиското хоби било можеби најпопуларното. Се вели дека модерната употреба на ''хоби'' е да индицира минување на времето кое следи од ова.
Алтернативно објаснување е дека употребата прераснала од друго разонодвно животно наречено „хоби“: кое било тип на мало ждребе или тркачки коњ.
''Хоби-коњот'' бил дрвена играчка направена да се вози исто како вистинското хоби. Од тоа произлегол изразот „да јаваш нечиј хоби-коњ“, што значи „да следиш некој омилен начин за поминување на времето“ и како резултат ''хоби'' е модерното значење на рекреација.
Аматерските астрономи често прават значајни придонеси кон работата на професионалните. Не е ретко за хобиист да биде првиот кој ќе открие вселенско тело или настан.
Во Обединетото кралство, пејоративната именка ''анорак'' (слична на јапонското „отаку“, значејќи загулен или ентузијаст) често се применува на луѓе кои опсесивно следат некое определено хоби.
2 Поврзано
* Список на хобија
* Рекреација
es:Pasatiempo
fa:سرگرمی‌ها
Солненка

Солненката (науч. ''Salsola'') е род на билки, полужбунови, жбунови и мали дрва во семејството Штирови (амаранти), по потекло од Африка, Азија и Европа. Обично растат на рамна, сува и/или солена почва, а некои видови растат и крај солени мочуришта. Меѓутоа скорешните генетски истражувања (Pyankov et al., 2001) покажуваат дека традиционално дефинираниот род е парафиличен, и веројатно многу видови би потпаднале под други родови во иднина.
Според традиционалното сметање, меѓу гореспоменатите 100-130 видови во родот спаѓааат:
Неколку едногодишни вида, познати како вистински „солненки“, се откинуваат од нивните корења на есен, по што ветрот продолжува да ги носи како лесни тркалезни маси и така расфрлаат семиња насекаде. Семето се раѓа во толку големи количества што растението не се заморува со заштитни обвивки или резерви на храна за ембрионите.
1 Наводи и надворешни врски
* Pyankov, V. I., Artyusheva, E. G., Edwards, G. E., Black, C. C., & Soltis, P. S. Phylogenetic analysis of tribe Salsoleae of Chenopodiaceae based on ribosomal ITS sequences: Implications for the evolution of photosynthesis types. ''Amer. J. Bot.'' 88: 1189-1198 (2001). Онлајн .
Liquid Tension Experiment 2

''Liquid Tension Experiment 2'' е вториот албум на групата Liquid Tension Experiment. Песните биле претежно импровизирани со малку вежбање и нема вокали.
1 Список на песни
# „Acid Rain“ – 6:36
# „Biaxident“ – 7:40
# „914“ – 4:01
# „Another Dimension“ – 9:50
# „When The Water Breaks“ – 16:58
# „Chewbacca“ – 13:35
# „Liquid Dreams“ – 10:48
# „Hourglass“ – 4:25
2 Персонал
* Џон Петручи - гитари
* Тони Левин - бас, чапманов стик
* Мајк Портној - тапани и перкусија
* Џордан Рудес - клавијатури
Новозеландско зелкино дрво

Зелкино дрво (англиски: ''Cabbage tree'', латински: ''Cordyline australis'', маорски: ''Tī kāuka'' или ''Tī rākau''), е монокотиледонско ендемско дрво во Нов Зеланд. Расте до височина од 15 м, отпрвин на само едно стебло, а потоа разгранувајќи се обликува крошна, со тоа што секоја гранка се чатали одкога ќе роди стебло со цвет. Листвите потсеќаат на сабји, и се со должина од 40-90 см, а ширина од 3-7 см при основата, со бројни паралелни жили. Световите се драп по боја и мали по големина - околу 1 см во пречник со шест ливчиња. Цветчињата растат во големи, густи китки со должина од 50-100 см. Плодот е бела бобинка со пречник од 5-7 мм.
Бидејќи растението е богато со јаглехидрати, тоа може да се готви и јаде. Затоа ова растение било важно за прехраната на маорите во последните 800 години. Со радиојаглеродно датирање утврдено е дека ова растение се употребувало во 1000 год.
Зелкиното дрво е исто така добар извор на прехранбени влакна. Материјалнот од стеблото и корењата се прават во јажиња, а листовите се исползуваат за конците од кои се прават ткаенини. Сокот на растението е добра превентива против инфекции. Првите мисионери „правеле подносливо пиво од него“. Комерцијалната вредонст на ова дрво сѐ уште не е наполно проценета. Можно е истото да се користи за нискокалоричен заблажувач (бидејќи е двапати послатко од шеќер) како и за извор на етанол.
Ова дрво исто така се сади како украс, во Нов Зеланд, како и во западна Европа (вклучувајќи ја Велика Британија) и западниот брег на Северна Америка. Бидејќи е поотпорно на студ од другите монокотни дрва, ова растение се користи за давање на егзотичен изглед на една градина. Ова се должи на тоа што растението личи на палма.
Сервис за јадење

Сервис за јадење е општ поим кој вклучува садови за јадење, садови за пиење и прибор за јадење (ножеви, виљушки, лажици, стапчиња итн.) и при поставувањето на една маса за ручавање. Конкретниот збир на предмети варира од култура до култура и од оброк до оброк.
nl:Eet- en drinkgerei#Serviesgoed
Новозеландски сокол

Новозеландски сокол (науч. ''Falco novaeseelandiae'') или карејареја (|kārearea) — единствениот ендемски сокол на Нов Зеланд, а со тоа и единствената ендемска граблива птица. Овој сокол често се помешува со поголемата и почеста барска еја.
Птицата живее во густ грм и стрмните падини на Јужниот Остров и ретко се гледа северно од централниот дел на Северниот Остров. Иако е заштитен уште од 1970, оваа птица сè уште се смета за ранлив вид.
Новозеландскиот сокол е екстремно брза и агилна птица која достигнува брзина на летање од 200 км/ч. Најголемиот дел од пленот таа го фаќа за крило, а го убива со т.н. „заб“ кој се наоѓа на клунот, за разлика од други соколовидни кои го убиваат пленот со нозе или канџи.
Се разликува од многу поголемата барска еја (''Circus approximans'') која се среќава често насекаде во Нов Зеланд, по тоа што другите птици ги фаќа за крило и ретко јаде мрши. Ова е агресивна и прилично насилна птица во одбраната на својата територија. Напаѓа кучиња, а и луѓе.
Со распон на крилја од околу 45 см и тежина ретко поголема од 450 грама, новозеландскиот сокол е речиси двојно помал од птицата „каху“ (барска еја), која ја напаѓа веднаш штом ќе ја види. Мажјаците се за помали од женките.
Новозеландскиот сокол е прикажан на реверсот од банкнотата од 20 новозеландски долари, на две различни поштенски марки, како и на колекционерски монети.
Liquid Tension Experiment (албум)

Liquid Tension Experiment биз издаден во 1998 од страна на Liquid Tension Experiment преку Magna Carta. Групата се состоела од Џон Петручи (гитари), Мајк Портној (тапани), Тони Левин (бас, чапманов стик) и Џордан Рудес (клавијатури).
1 Список на песни
# „Paradigm Shift“ – 8:54
# „Osmosis“ – 3:26
# „Kindred Spirits“ – 6:29
# „The Stretch“ – 2:00
# „Freedom of Speech“ – 9:19
# „Chris and Kevin's Excellent Adventure“ – 2:21
# „State of Grace“ – 5:01
# „Universal Mind“ – 7:53
# „Three Minute Warning (Part 1)“ – 8:20
# „Three Minute Warning (Part 2)“ – 4:02
# „Three Minute Warning (Part 3)“ – 5:18
# „Three Minute Warning (Part 4)“ – 4:20
# „Three Minute Warning (Part 5)“ – 6:31
Никау

Никау (од |nīkau; ) е вид палма ендемска на Нов Зеланд. Ова е единствената новозеландска палма, и вирее на умерена клима, по низините на Нов Зеланд. Природно расте јужно сè до Четемските Oстрови, полуостровот Бенкс и Хокитика на Западниот Брег. Со тоа ова е најјужната палма на светот (44° ЈГШ).
Никау е лесно препознатлив симбол на Нов Зеланд, иако ретко се среќава по градини заради бавниот раст и тешкотијата при превоз.
Расте до околу 10 м височина, со листови со должина до 2,5 м.
Кубизам

Кубизмот е сликарски правец настанат во Франција во 1907 година, а произлезен од тезата на Пол Сезан дека сè што постои во природата може ликовно да биде претставено со основните форми (коцка, топка, цилиндар, пирамида итн.). Основоположници на кубизмот се Жорж Брак и Пабло Пикасо.
1 Одлики на кубизмот
Кубизмот е фокусиран на проблемот на „објектот“ кој треба да се реконструира, спротивно на расплинатоста и непостојаноста на импресионистичките површини. Потребно е да се елиминира сè што се потпира на субјективност или на одредено и цврсто гледиште, со цел да се дојде до целокупни, поимни, потполни варијанти на формата („Ако чувствата деформираат, само духот формира“). Или Пикасовата изјава „Ги сликам предметите како ги замислувам, а не како ги гледам“, ја дополнува претходната теза.
Во кубизмот е присутно влијанието на црнечката уметност, а основа е коцката. Кубистите на сликите истовремено го прикажуваат она што во реалноста можеме да видиме само непрекинато. Името „кубизам“ го вовел Анри Матис кој за пејзажите на Жорж Брак рекол: „гледај натрупани коцки (англиски: ''cubes'')“. Значаен претставник на кубизмот е и шпанскиот сликар Хуан Грис (''Хосе Викториано Гонсалес-Перес''), како и плеада на кубисти од Чешка.
Во книгата „Историја на современата архитектура“, Бруно Цеви вели дека времето како четврта димензија влегло во сликарството дури со кубизмот, кој преку уништувањето на третата димензија (волуменот) овозможува предметот да се набљудува истовремено од повеќе страни.
Бор (елемент)

::''За други значења видете Бор (појаснување).''
Бор — хемиски елемент со атомски број 5 и хемиски симбол B. Тој е тривалентен металоиден елемент кој се среќава во големи количества во рудата боракс. Борот не е пронајден како слободен во природата.
Постојат неколку алотропи на борот; аморфниот бор е кафеав прав, а металниот (кристален) бор е црн, цврст (9,3 според Мосовата скала) и е слаб спроводник на собна температура.
Елементарниот бор се користи како премаз во полуспроводничката индустрија, додека боровите соединенија играат важни улоги како лесни структурни материјали, нетоксични инсектициди и презервативи, како и реагенси за хемиската синтеза.
Борот е неопходна растителна хранлива материја и како елемент во ултратрагови е неопходен за оптималното здравје на животните, иако неговата физиолошка улога во животните не е сосема разбрана.
1 Поважни физички и хемиски својства
Кафеавиот аморфен бор е производ на некои хемиски реакции. Тој содржи атоми на бор произволно поврзани меѓу себе без некој повисок ред.
Кристалниот бор, многу цврст материјал со висока точка на топење постои во многу полиморфи. Две ромбоедарски форми, α-бор и β-бор кои содржат 12 и 106,7 атоми во ромбоедарската градбена единка соодветно, како и 50-атомскиот четириаголен бор се трите најкарактеристични кристални форми. Овие форми се донекаде аналогни со јаглеродните кристали (дијамант), со исклучок на тоа што борот има многу различни можни структури, бидејќи 3-сврзувачката структура на боровите атоми ги присилува нив да бидат несиметрично (хирално) поврзани во 3-димензионалниот простор.
Оптичките одлики на кристалниот или метален бор вклучуваат трансмисија на инфрацрвена светлина. При стандардни температури, металниот бор е слаб електричен спроводник, но е добар електричен спроводник при високи температури.
Хемиски, борот е дефициентен со електрони, притоа поседувајќи празна p-орбитала. Тој претставува електрофил. Соединенијата на борот често се однесуваат како Луисови киселини, брзо сврзувајќи се со богати со електрони супстанци за да ја надокнадат дефициентноста со електрони. Реакциите на борот се доминирани со таква потреба за електрони. Исто така, борот е неметал со најниска електронегативност, што значи дека обично се оксидира (губи електрони) при хемиските реакции.
2 Соединенија на борот
Економски најзначајните соединенија на борот се:
* Натриум тетраборат пентахидрат (Na<sub>2</sub>B<sub>4</sub>O<sub>7</sub> · 5H<sub>2</sub>O), кој се користи во големи количини при правењето на изолирачко фибростакло и белењето на натриум перборат
* Ортоборна киселина (H<sub>3</sub>BO<sub>3</sub>) или борна киселина, кој, меѓу другото, се користи во производството на текстилно фибростакло и капки за очи
* Натриум тетраборат декахидрат (Na<sub>2</sub>B<sub>4</sub>O<sub>7</sub> · 10H<sub>2</sub>O), се користи во производството на адхезиви, во антикорозивните системи и многу други употреби.
Света војна (песна)

„Света војна“ (|Свяще́нная война́) — една од најпознатите советски песни за Втората светска војна. Текстот го напишал Василиј Лебедев-Кумач во 1941 г. на почетокот на германската инвазија на СССР. Композитор на музиката е Александар Василевич Александров, основач на Хорот на Црвената армија и композитор на музиката за химната на СССР.
1 Руски оригинал и македонски превод
Вставай, страна огромная,
2 Поврзано
* Калинка (песна)
* Катјуша (песна)
* Полушко поле
3 Наводи
**
Ку (цар)

Ку (трад. кинески: 帝嚳) би легендарен цар на Кина. Според шпекулативни датирања (започнувајќи од 100 п.н.е.), владеел од 2412 п.н.е. до 2343 п.н.е..
1 Поврзано
* Цар на Кина
* Тројца владетели и пет цареви
Џуансји

Џуансји (кинески: 颛顼, пинјин: Zhuānxū), познат и како Каојанг (高陽) е легендарен монарх на древна Кина.
Џуансји бил внук на Жолтиот Цар, кој го водел кланот Ши во источна преселба кон денешен Шандунг, каде со меѓусебни женидби со кланот Дунгји кланот се зголемил а со тоа и нивиот територијален авторитет. На дваесет годишна возраст тој станал нивен владетел и владеел 78 години, сè до неговата смрт.
Тој придонел за здружен календар, астрологија, религиозни реформи против шаманизмот, го воздигнал патријархалниот (наместо дотогашниот матријархален) систем и забранил женидба помеѓу блиски роднини. Тој се смета за еден од Петте цареви.
1 Поврзано
* Цар на Кина
* Тројца владетели и пет цареви
Дишник

''Оваа статија се однесува на трахеите (дишниците) како респираторни органи кај некои без‘рбетници. За трахеите како спроводни елементи на ксилемот кај растенијата, видете Трахеи (растение).''
Дишниците (или душникот) се цевчести органи за дишење кај копнените членконоги. Тие служат за транспорт на метаболитичките гасови од и до ткивата на животното. Бројот на отвори со кои дишниците се поврзани со надворешната средина може многу да варира низ многуте редови на инсекти, но најчесто во секој сегмент од телото може да има парни отвори. Дишниците се всушност вдлабнувања на кутикуларниот егзоскелет кои се разгрануваат низ телото на животното, со пречник од неколку микрометри до 0,8 mm. Најмалите дишници се наречени трахеоли. Тие навлегуваат во клетките од ткивата и служат како места за дифузија на вода, кислород и јаглерод диоксид. Гасовите се пренесуваат низ трахеалниот систем преку активно издишување (вентилација) или преку пасивна дифузија.
Трахеалните цевки можат да се изградени од кружни ‘рскавични прстени наречени тенидии, кои, пак, можат да бидат во различни форми (јазли или завојници).
Исто така, во главата, градниот кош или во стомачната празнина, дишниците може да се поврзани со воздушни ќесиња. Многу инсекти, како скакулците, можат да ја контролираат циркулацијата на воздухот низ нив.
Жолт Цар

Жолт Цар или Хуанг Ди (黄帝, пинјин: ''huángdì'') — легендарен кинески владетел и културен херој кој важи за родоначалник на сиот кинески (хански) народ. Тој е еден од Тројцата возвишени и петте цареви, и според преданијата се смета дека владеел од 2698 п.н.е. до 2599 п.н.е.
Хуанг Ди го фатил суштеството Бај Це на врвот на планината Тунгванг. Овој ѕвер му ги опишал сите 11.520 видови на чудовишта, престорници, демони и духови на светот. Слугата на Хуанг Ди сето ова го илустрирал, од кои илустрации подоцна била издадена книгата „Бај Це Ту“, која за жал повеќе не постои.
1 Поврзано
* Цар на Кина
* Тројца владетели и пет цареви
Неон

Неон (од грчки ''νέος'', „нов“) — хемискиот елемент во периодниот систем со симболот Ne и атомскиот број 10. Како безбоен, речиси инертен благороден гас, неонот дава посебна црвеникава светлина кога се користи во вакуумските разелектризирани цевки и неонските лампи. Тој се наоѓа во траги во воздухот. Неонот е најсветлиот благороден гас.
1 Примена
Црвенкасто-портокаловата боја која неонот ја емитува кај неонските лампи се користи за правење на неонски знаци. Зборот "неон" исто така се користи и како генеричко име за овие типови на светла, иако се користат многу други гасови за да се произведат различни бои на светлината. Други примени:
* вакуумски цевки
* високонапонски индикатори
* телевизиски цевки
* неонот и хелиумот се користат за производство на еден вид гасен ласер
* во ладилниците.
2 Историја
Неонот бил откриен од шкотскиот хемичар Вилијам Ремзи и англискиот хемичар Морис Траверс во 1898 година.
3 Наоѓање
Неонот е едноатомен гас при стандардни услови. Неонот е редок, а се наоѓа во Земјината атмосфера како еден дел на секои 65,000 и индустриски се добива со криогена фракциона дестилација на втечнет воздух.
4 Соединенија
Јоните Ne<sup>+</sup>, (NeAr)<sup>+</sup>, (NeH)<sup>+</sup> и (HeNe<sup>+</sup>) се откриени при оптички и масено спектрометриски истражувања. Неонот образува и нестабилни хидрати.
5 Поврзано
* Благородни гасови
Тројца владетели и пет цареви

Тројцата владетели и петте цареви (кин.: 三皇五帝, транскр. ''Санхуанг вуди'') биле митолошки владетели на Кина за време на периодот од ~ 2852 п.н.е. до 2205 п.н.е., времето кое ѝ претходи на династијата Сја.
1 Тројцата владетели
Тројцата владетели или Тројцата возвишени биле кралеви-богови или полубогови кои им помагале на луѓето со своите магични моќи. Заради нивната возвишена доблест, ти живееле многу долго и владееле во мир.
Ним им се препишуваат разни идентитети во разни историски дела. Книгата „Записи на историчарот“ од Сема Ќен вели дека тие биле:
* Божествениот Владетел (天皇), владеел 18.000 години
* Земскиот Владетел (地皇), владеел 11.000 години
* Човечкиот Владетел (泰皇 или 人皇), владеел 45.600 години
Делата „Јинтоу шу“ (運斗樞) и „Јианминг бао“ (元命苞) ги наведуват како:
* Фу Сји (伏羲)
* Нива (女媧)
* Шенунг (神農)
Фу Сји и Нива биле богови-маж и жена од кои се смета дека потекнува човештвото по големата разорна поплава. За Шенунг се смета дека го измислил земјоделството и прв почнал да користи билки како лекови.
„Шангшу тачуан“ (尚書大傳) и „Пајху тунги“ (白虎通義) ја заменуваат Нива со Сујжен (燧人), изумителот на огнот. „Диванг шечи“ (帝王世紀) ја заменува Нива со Жолтиот Цар (黄帝), претпоставениот предок на сите (хански) Кинези .
2 Петте цареви
Петте цареви биле легендарни, морално совршени кралеви-мудреци. Според книгата „Записи на историчарот“ (''Шеѓи'') од Сема Ќен, тие биле:
* Жолтиот Цар (黄帝)
* Џуансји (顓頊)
* Ку (嚳)
* Јао (堯)
* Шуен (舜)
Јао и Шуен се познати и како „Двата цара“, и, заедно со Ју Велики (禹), основачот на династијата Сја, се сметале за пример за владетели и морални архетипови од страна на конфуцијанците во подоцнежната кинеска историја. Делата „Шангшу Сји“ (尚書序) и „Диванг шеџи“ го наведуваат Шаошао (少昊) наместо Жолтиот Цар.
Во „Песната на Чу“ (楚辭) се опеваат петте цареви како богови на страните на светот:
* Шаошао (исток)
* Џуансји (север)
* Жолт Цар (средиште)
* Шенунг (запад)
* Фу Сји (југ)
„Книгата на обредите“ (禮記) ги поистоветува Петте Цара со Петте лози (五氏), кои се:
* Јоучао-ше (有巢氏)
* Сујжен-ше (燧人氏)
* Фу Сји (伏羲氏)
* Нива (女媧氏)
* Шенунг (神農氏)
Во една смисла на зборот, првиот историски цар на Кина бил Ќин Ше Хуанг (秦始皇), кој го измислил поимот „цар“ (皇帝, ''хуангди'') со комбинација на титулите „возвишен“ (皇, ''хуанг'' ) и „крал-бог“ (帝, ''ди'').
3 Поврзано
* СПисок на неолитски култури во Кина
* Цар на Кина
* Кинески династии
* Список на кинески цареви
Западни покраини

Западни Покраини (на бугарски: ''Западни покрайнини'') е политичко-географски и историски термин, кој се појавува во Бугарија по Првата светска војна за обележување на териториите, кои по стапувањето во сила на Нејскиот мировен договор се присоединети кон Кралството на Србите, Хрватите и Словенците (Кралство Југославија по 1929).
Поголемиот дел од тие територии (1545 км<sup>2</sup>) денес се наоѓаат во составот на Република Србија, познати под името „''Западне Покрајине''“, а помалиот дел (1028 км<sup>2</sup>, односно Струмичко) денес се наоѓа во Република Македонија.
1 Поврзано
* Босилеград
* Димитровград (Цариброд)
Шенунг

Шенунг (кинески: 神农, пинјин: Shénnóng), понекогаш Јан-цар (炎帝) или Цар на пет зрна (五谷先帝, Wǔgǔ xiāndì), е легендарен цар на Кина и културен херој од кинеската митологија за кој се смета дека живеел пред 5,000 години и кој го вовел земјоделството во Кина. Затоа неговото име значи „''Божествениот земјоделец''“. Шенунг ги научил луѓето да обработуваат земја за да не убиваат животни. Тој испробувал стотици билки за да ја види нивната лековита вредност, и се претпоставува дека е автор на Шенунг пен цао чинг (Материја медика на Божествениот земјоделец), најраната кинеска фармакопедија. Овој ракопис содржи 365 лекови од минерали, растенија и животни. Вистинскиот автор на делото исто така не се знае. Шенунг препознал стотици билки како лековити или отровни по пат на пробување на себе, нешто што било од круицијално значење за развојот на традиционалната кинеска медицина. Се смета дека тој го открил и чајот, како противотров на 70 билки. Според една легенда ова се случило во 2737 п.н.е. кога изгорените листови чај од неговото огниште ги дувнало ветер и паднале во котел со вода која вриела. како таков Пен-нунг се смета за таткото на кинеската медицина. Исто така се верува дека тој ја измислил акупунктурата.
Најпознатото дело кое му се препишува нему е ''Класикот за билните корења на Божествениот земјоделец'' (神农本草经, Shénnóng běncǎo jīng) -- за првпат составено за време на крајот на владеењето на Западната династија Хан.
Шенунг бил билзок роднина на Жолтиот Цар и патријарх на сите кинези. Кинезите ги сметаат двајцата за заеднички предци. Шенунг се смета и за еден од предците на виетнамците. Тој се смета за еден од божествата од Тројцата возвишени и петте цареви заради неговиот придонес кон човештвото.
Се смета дека Шенунг играл улога во создавањето на инструментот Кучин, заедно со Фу Сји и Жолтиот Цар.
Бројките 3 и 9 се свети во кинеската митологија заради тоа што Шенунг е дел од божествениот Триумвират, составен од него, Фусји и Жолтиот Цар.
Бидејќи 9 е најголемиот самостоен број, тој претставува полност и целосност. Покрај тоа, 9 се смета и за двојно свет број бидејќи е производ од трипати по три.
Во стара Кина, броевите 3 и 9 се користеле само од царот како Небесен Син.
Красное Село

:''Красное Село може да се однесува и на село со некогашно име Хоенсалцбург (Hohensalzburg) во Калининградската Област''
Красное село — град во Красноселскиот реон во федералниот град Санкт Петербург, Русија. Се наоѓа југ-југоисточно од градскиот центар. Население: 44,081 (попис од 2002).
Камен-темелник е удрен во раните 1800-ти. Во 1884, во ова место славниот авиоконструктор Александар Можајски го испробувал својот првобитен моноплан потпомогнат од погон, постигнувајќи лет од 20-30 метри.
Красное Село станало град во 1925, а во 1973 градот бил префрлен под јурисдикција на тогашен Ленинград.
Вич

Вич, Вичо или Нередска Планина (|Βέρνο, ''Верно'') — планина во западниот дел на Егејска Македонија, односно крајниот северозападен дел на денешна Грција. Има меридијански правец на протегање север - југ, а кон крајот на својот масив скршнува на југоисток. Вич ја оградува Пелагонија (Леринското Поле) од западната и југозападната страна и таа се надоврзува на Баба Планина преку превојот Вигла. Сместена е југозападно од градот Лерин и низ неа поминува локален пат кој води кон грчко-албанската граница и областа Преспа. Највисок врв е истоимениот врв Вич со 2.128 метри надморска височина.
Планината има изобилство од високотревни пасишта, а во подножјето се застапени листопадни шуми (бука, даб, костен и др.) додека кон врвовите се застапени зимзелените шуми.
1 Историја
На падините на Вич се одвивале голем број историски настани од кои најпознати се битките за време на Граѓанската војна во Грција (1945-1949). Како доста тешко пристапен терен Вич долго време служела како упориште на КПГ, ДАГ и НОФ и била слободна територија, пред сè и поради помошта на селаните околните села кои биле целосно населени со Македонци. Во почетокот на воените дејствија на Вич се стационирале голем број на војници на демократските сили, а тука биле одржани и неколку пленуми и советувања на КПГ. Кон крајот на војната на врвот Вич се одиграла една од најголемите и најкрвавите битки за време на Граѓанската војна во Грција.
2 Население и населени места
Од двете страни на падините на Вич се сместени повеќе села од кои најпознати се Неред, Арменско на источната страна, Вишени на западната и др. Етничкиот состав на селата е драстично променет особено по завршетокот на Граѓанската војна, кога грчките монархо-фашистички сили поради бесот заради помошта што им ја даде локалното македонско население на КПГ, ДАГ и демократските сили врз него изврши масовни ѕверски убиства, протерувања и етнички чистења.
Денес населението на овие села главно го сочинуваат Грци и Власи, а во мал дел се останати и Македонци.
3 Галерија
Јао (цар)

Јао (кинески:尧) (2353 - 2234 п.н.е.) бил легендарен цар на Кина, еден од Тројцата возвишени и петте цареви. Иако името на кинески му е Јаотанг-ши (陶唐氏), родно име му е Ји Фангхсун (伊放勳) или И Чи (伊祈). Тој бил втор син на царот Ку и царицата Чингту (慶都). Познат е и како Танг Јао (唐堯).
Цар Јао се смета за совршено морален владетел-мудрец, Неговата добронамерност и трудољубивост служела како пример за подоцнежните цареви. Во раните ракописи ги наоѓаме Јао, Шуен и Ју како историски личности, додека денешните историчари веруваат дека тие ги претставуваат поглаварите на племињата здружени во хиерархиски систем на управа во преодниот период од родовски патријархат во феудализам.
Според една легенда, Јао станал владетел на 20 годишна возраст, а починал на 119 години. За свој наследник го одбрал Шуен, кому исто така му ги дал двете ќерки за жени.
Еден од неговите бројни придонеси е измислувањето на играта го, како забава за неговиот син кој бил прилично нискоинтелигентен идиот.
1 Поврзано
* Тројца владетели и пет цареви
* Кинеска митологија
* Цар на Кина
Торета

Во архитектурата, торета (од италијански: ''torretta'', куличка; латински: ''turris'', кула) е мала кула која се издава од ѕидот на една зграда како да речеме замок. Тие се користат за добивање на издадена одбранбена позиција како и покривајќи го соседниот ѕид во времето на тврдините. Кога нивната воена употреба се изгубила, торетите почнале да се користат за украсни цели, како кај шкотскиот баронски стил.
Торетата може да има рамен покрив со кренелации како на сликата, зашилен или друг вид на покрив. Доколку торетата се издига повисоко од градбата, тука има и скалиште. Меѓутоа не мора да значи дека таа треба да биде повисока од зградата; во овој случај таа е дел од соба, во кој едноставно се влегува.
Една градба може да има и торети и кули; торетите може да се помали или повисоко поставени, но опто гледано разликата е во тоа што торетата се издига од некое место на ѕид, додека кулата почнува од земја. Така големината на торетата зависи од технологијата, заради тоа што прави додатен напор на градбата. Традиционално торетата ја поткрепува конзол.
1 Поврзано
* Утврдување
* Крепост
* Замок
* Кула
* Шанец
* Капија
Шуен

Шуен (舜; пинјин: ''Shùn'') — легендарен водач на древна Кина, еден од Тројцата возвишени и петте цареви. Родно име му е Јао Чунгхуа (姚重華). Познат и како Јуји-ши (有虞氏). Шуенбил назначен за цар од страна на претходниот цар Јао на 53 годишна возраст, а починал на 100, откога го назначил Ју Велики за свој наследник. Неговата престолнина била Пубан (蒲阪), денес во покраината Шанси).
Подоцна, Јао и Шуeн биле предмет на восхит за конфуцијанците заради нивните доблести. Шуeн бил особено познат по својата скромност и почит кон ближните (сјао, 孝).
Познат е и како Шуeн Велики (大舜) или Ју Шуeн (虞舜).
1 Поврзано
* Кинеска митологија
* Тројца владетели и пет цареви
* Цар на Кина
Ејвон (река во Нов Зеланд)

Ејвон (англ. ''Avon River'', маор. ''Ōtakaro'') е река во градот Крајстчерч, Нов Зеланд.
На маорски реката се нарекува ''Отакаро'' или ''Путаре камуту''. Името Ејвон ѝ го дал Џон Динс во 1848 по реката Ејвон во Фолкерк, Шкотска. Реката тече преку целата година, добивајќи вода од додатни извори. Се влева во Тихиот Океан преку устието близу местото Самнер.
Реката е позната по својот тек во градот Крајстчерч во облик на канал кој е познат по гондолите за изнајмување.
1 Поврзано
* Ејвон - други истоимени реки
* Крајстчерч
Темпорал

Темпорал или темпорален (временски) падеж во морфологијата се користи за назначување на време. Во унгарскиот јазик претставен е со наставката ''-kor''. На пример: ''hétkor'' „во седум“ или ''hét órakor'' „во седум часот“, ''éjfélkor'' „на полноќ“, ''karácsonykor'' „на Божиќ“.
Аргон

Аргон — хемиски елемент со симбол Ar. Аргонот има атомски број 18 и е третиот елемент во групата 18 од периодниот систем (припаѓа на благородните гасови). Аргонот е присутен во Земјината атмосфера малку помалку од 1%, правејќи го најзастапениот инертен гас на Земјата.
1 Поважни особености
Аргонот и кислородот имаат приближно иста растворливост во вода и се 2,5 пати порастворливи во вода отколку азотот. Овој високостабилен елемент е безбоен, без мирис и без вкус, како и нетоксичен во двете свои агрегатни состојби - како течност и како гас. Аргонот е инертен под повеќето услови и не образува потврдени стабилни хемиски соединенија при собна температура. Образувањето на аргон хидрофлуорид (HArF), метастабилно соединение на аргонот со флуорот и водородот, било за првпат пријавено од истражувачите при Универзитетот на Хелсинки во 2000 година.
Иако неутралните хемиски соединенија на аргонот се ограничени на HArF, аргонот може да образува клатрати со водените молекули кога неговите атоми се заробени од водата. Исто така, добро познати се и јоните кои содржат аргон, на пример ArH<sup>+</sup>, како и ексцитираните комплекси, на пример ArF. Теоретските пресметувања со компјутери покажале неколку аргонски соединенија кои би требало да се стабилни, но за кои не се познати синтетски патишта.
2 Агрегатна состојба
гас, течност, цврста супстанца
смртоносен, смртоносен, смртоносен
супер смртоносен, супер смртоносен, супер смртоносен
3 Употреба
Аргонот се користи во инкадесцентното осветлување и другите апликации во кои двоатомскиот азот не е доволно инертен. Аргонот нема да реагира со жичката на светилките дури и при високи температури.
Мушмула

Мушмула (науч. ''Mespilus'') е род од два вида скриеносеменици во потсемејството јаткасто овошје на фамилијата Рози. Еден вид е Обичната мушмула ''Mespilus germanica'', е долго познат и по потекло е од Азија и веројатно Балканскиот Полуостров, додека пак другиот е Стернова мушмула ''Mespilus canescens'', откриен неодамна (1990) во Северна Америка.
Мушмулите се листопадни растенија во облик на големи грмушки или мали дрва кои растат до 8 м во височина. Листовите се елиптични и темнозелени, со должина од 6 до 15 см и широчина од 3-4 см. Пред да паднат на есен, лисјата стануваат спектакуларно црвени. Цвета доцна на пролет со бели цветови со пет ливчиња. Овошјето му е плод со пречник од 2-3 см, со силни, раширени венчени ливчиња кои оддават впечаток дека овошјето е шупливо.
Овошјето на мушмулата е многу тврдо и кисело. Станува јадливо одкога ќе омекне на мразот, или природно со складирање доволно долго време. Одкога ќе почне да омекнува, кожата набргу му се набира и потемнува и внатрешнбоста му станува прилично мека. Можат да се јаде пресно, или од него да се прави мармалад, желе и вино. Друго јадење е т.н. „мушмулино сирење“, кое се засирува со самата мушмула, а содржи и јајца и путер.
Мушмулата бил домашен вид во Персија и има долга историја на одгледување и кај Старите Грци и Римјани почнувајќи од II век н.е.
1 Наводи
* Davidson, A. (1999). ''Medlar'', стр. 494 од ''The Oxford Companion to Food''. ISBN 0-19-211579-0
Кевин Мур

::''Оваа статија е за музичарот и основачот на Chroma Key. За блуз музичарот Кевин Мур, видете Кеб‘ Мо‘.''
Кевин Мур (англиски: ''Kevin Moore''), роден ], е клавијатурист, композитор и татко на музичкиот проект Chroma Key. Тој исто така бил првиот клавијатурист на американската прогресивна метал група Dream Theater.
1 Дискографија
* Со Dream Theater:
** When Dream and Day Unite (1989)
** Images and Words (1992)
** Live at the Marquee (1993)
** Images and Words: Live in Tokyo (1993)
** Awake (1994)
* Со Chroma Key:
** Dead Air for Radios (1998)
** Colorblind - single (1999)
** You Go Now (2000)
** Graveyard Mountain Home (2004)
* Како соло изведувач (издадено како Кевин Мур):
** This is a Recording (1999)
** Memory Hole 1 (2004)
** Ghost Book - Песна за филмот Okul (2004)
* Со OSI:
** Office of Strategic Influence (2003)
** Free (2006)
* Како гостин:
** Со Fates Warning:
*** Perfect Symmetry (1989)
*** A Pleasant Shade of Gray (1997)
*** Disconnected (2000)
Тревник

Тревник — површина околу улица, парк или градина на друго место за рекреација и спорт насадено со трева, или понекогаш детелина и други растенија, кои по височина се држат ниско и рамномерно.
1 Употреба
Тревниците се стандарден елемент на приватни и јавни градини ширум светот. Тие се прават со естетска, како и рекреативна цел (на пр. спорт). Обично се садат близу куѓите, како дел од градината, но ги среѓаваме и кај други украсни површини и градини.
Тревникот се среќава на јавни места како паркови и други зеленила. Многу спортови се играат на ваква површина, намалувајќи ерозија и прашина и давајќи мека површина за играчите на спортови како фудбал, крикет, бејзбол, голф, тенис, крокет, боќање и други.
За тревник се користат многу видови на трева. Видот кој ќе се употреби зависи од намената на тревникот — за спортови се користат покрути и покрупни треви, додека пофини и помеки треви се користат за украсни тревници. Употребата на даден вид трева зависи и од климата, бидејќи рани треви се адаптирани на разна клима.
Тревите може и да се мешаат. Чести се мешавинитe 50/50 каде, на пример, се користи една трева издржлива на студ и една трева издржлива на топлотија.
2 Видови треви за тревник
Постојат илјадници видови на треви за тревник, со тоа што секоја е различно адаптирана на различна наваленост на земјиштето, температура, и толеранција на сонце/сенка. Одгледувачите постојано прават нови видови трева врз основа на основната листа треви. Двете основни категории се треви за топла и треви за студена сезона.
Тревите за студена сезона почнуваат да растат на 5 °C, и најбрзо растат на температура од 10 до 25 °C, на клими со релативно благи/свежи зими, со два периода на брз раст на пролет и на есен. Овие треви обично растат многу густо и си ја задржуваат бојата на мнонгу студени температури.* ливадарка
* криви треви
* пијанка
* виук
* зубровка
* грама-трева
Тревите за топла сезона почнуваат да растат на 10 °C и најбрзо растат на температура од 25 °C до and 35 °C, со еден долг период на раст за време на пролетта и летото. Тие обично хибернираат во постудените месеци, давајќи темни или кафени нијанси. Многу од овие треви трпат суши и високи летни температури. Меѓутоа тие умираат на температура под -15 °C.
* зојсија
* троскот
* пиреј
* Светиавгустинова трева
* баиска трева
* трева-стоногалка
* тепихна трева
3 Одржување
Одржувањето на груб тревник се состои од повремено косење со соодветна машина или пасење од животни.
Тревници од повисок квалитет бараат разни операции за нивна нега. Овие може да бидат:
* косење, кратење на тревата редовно и рамномерно
* греблање за отстранување на мртви треви и спречување на туткање
* валање, за да се потиснат гранчињата до земја
* пескарење на тревникот, со песок, земја или друг материјал
* дупчење и проветрување, за ослободување на потиснатоста на почвата
* наводнување, против хибернизација и покафенување
* ѓубрење
* нанесување на пестициди против коров и штетници
4 Поврзано
* Вештачки бусен
* Органски тревник
* Косилка
* Хидросеење
* Вештачка трева
* Англиска градина
Alive in an Ultra World

''Alive in an Ultra World'' е албум во живо на Стив Ваи, снимен за време на светската турнеја 'The Ultra Zone' во 2000 и издаден во 2001. Песните компајлирани на овој албум била напишани специфично за државите коишто Ваи и неговата група ги посетувале. Овие песни биле свирени за време на долги проби и не се наоѓаат на било кој од другите негови албуми.
(Whispering a Prayer се наоѓа и на компакт дискот G3: Rockin' in the Free World).
1 Список на песни
Диск 1:
# „Giant Balls of Gold" – 4:45 (Песна за Полска)
# „Burning Rain" – 4:50 (Песна за Јапонија)
# „The Black Forest" – 6:38 (Песна за Германија)
# „Alive in an Ultra World" – 3:53 (Песна за Словенија)
# „Devil's Food" – 10:09 (Песна за Холандија)
# „Blood and Glory" – 4:53 (Песна за Обединетото Кралство)
# „Whispering a Prayer" – 8:45 (Песна за Ирска)
# „Iberian Jewel" – 4:38 (Песна за Шпанија)
Диск 2:
# „The Power Of Bombos“ – 5:04 (Песна за Грција)
# „Incantation“ – 8:53 (Песна за Бугарија)
# „Light of the Moon“ – 5:47 (Песна за Австралија)
# „Babushka“ – 6:42 (Песна за Романија)
# „Being With You (In Paris)“ – 6:24 (Песна за Франција)
# „Principessa“ – 5:51 (Песна за Италија)
# „Brandos Costumes (Gentle Ways)“ – 6:04 (Песна за Португалија)
Alien Love Secrets

''Alien Love Secrets'' е мини-албум на Стив Ваи од 1995. Бил напишан како дело исклучиво со гитара, бас и тапани и минималистичко присуство на клавијатури. Alien Love Secrets бил издаден во средината на процесот на снимањето на албумот од 1996 Fire Garden, бидејќи Ваи сакал да има континуирано создавање на албуми, а на 70+ минутите на Fire Garden им требало многу време да бидат издадени во прифатилив интервал по Sex and Religion. Забележителни песни се „Bad Horsie“ (која потекнува од риф кој Ваи го иссвирил во филмот ''Crossroads''), „Ya-Yo Gakk“, која е заснована на снимања од вокалите на неговиот млад син и „The Boy from Seattle“ во која Ваи настапува во стилот на Џими Хендрикс.
1 Список на песни
# „Bad Horsie“ – 5:51
# „Juice“ – 3:44
# „Die to Live“ – 3:53
# „The Boy from Seattle“ – 5:04
# „Ya-Yo Gakk“ – 2:52
# „Kill the Guy With the Ball/The God Eaters“ – 7:02
# „Tender Surrender“ – 5:03
Фронтон

Фронтон — класичен архитектонски елемент кој се состои од триаголен дел (''тимпанум'' или ''тимпанон''), над хоризонталниот дел од зградата наречен (перваз), кој дел го носат столбови. Калканот на крајот од фронтонот е обрабен со корниз со калапени украси. Кај тимпанионите често наоѓаме скулптури и релјефи кои прикажуваат сценми од грчката или римската митологија. Обликот на фронтонот зависи од архитектонскиот ред.
Фронтонот го наоѓаме и кај класичниот грчки храм и неокласичната архитектура. Најважен пример е Партенонот, каде тој служи како палета за прекрасен, сложен архитектонски детал. Овој архитектонски елемент бил измислен како дел од старогрчката архитектура, а се применувал во Стариот Рим, ренесансата и подоцнежните архитектонски возобнови. Овој елемент најчесто ги красел мавзолеите и разни други паметници.
Фронтоните се ставале како триаголни или засводени украси над прозорците и вратите, над пар пиластри или рамки. Наискот и едикулата се „мали живеалишта“ или олтари кои зосолнуваат слика или скулптура на извесно божество при влезот во еден храм или едноставно во ниша во ѕидот на една зграда.
Во архуитектурата наоѓаме итн. отворен фронтон каде дел од корнизот е отворен при врвот. Тука треба да се спомене итн. прекршен фронтон кој е отворен долж основата. Овој често се среќава кај џорџијанската архитектура. Низ овие отвори се прелеваат украсите на самиот фронтон, збогатен со висок релјеф, „тонда“, огледала и прозорци. Овие облици била преземени од маниристичката архитектура, како и применувани на мебел дизајниран или иснспириран од Томас Чипендејл.
1 Поврзано
* Калкан
* Римски храм
* Грчки храм
* Архитектонски поредок
2 Наводи
*''Dictionary of Ornament'' од Philippa Lewis & Gillian Darley (1986) NY: Pantheon